**Kansallisooppera Estonian historia**

Tallinnassa perustettiin vuonna 1865 laulu- ja näytelmäseura Estonia. Näytelmäesitykset aloitettiin vuonna 1871. Teatterinharrastus oli tuolloin vielä suhteellisen sattumanvaraista, teatterin tekemisestä kuin perinteestä voidaan puhua vasta vuodesta 1895, kun seurassa alettiin lavastaa laulunäytelmiä, kansantarinoita sekä komedioita, yleensä laulun ja tanssin säestyksellä. 1900-luvun alussa lavalle tuli jo vakavampaa draamaa. Seuran pohjalta luotiin ohjaajien ja näyttelijöiden Paul Pinnan ja Theodor Altermannin johdolla ammattilaisteatteri Estonia vuonna 1906. Estonia-teatterilla on aikojen kuluessa ollut monta eri nimeä. Vuodesta 1998 se kantaa virallista nimeä Kansallisooppera Estonia ja toimii julkishallinnollisena instituutiona Viron tasavallassa vuonna 1997 hyväksytyn Kansallisoopperalain perusteella.

Draamaryhmän johtajana toimi vuodesta 1918 näyttelijä ja ohjaaja Ants Lauter. Draamanäytelmiä esitettiin Estoniassa vuoteen 1949, jolloin draamaryhmä lopetettiin ja Estonia jatkoi musiikkiteatterina. 1906 töihin palkattiin ensimmäinen musiikkijohtaja, Otto Hermann. 1907 tuotiin näyttämölle ensimmäinen operetti – Hervén ”Mam’zelle Nitouche” ja 1908 ensimmäinen ooppera – Kreutzerin ”Yöleiri Granadassa”. Pysyvästi on oopperoita esitetty kaudesta 1918/1919. Vuonna 1911 tuotiin näyttämölle ensimmäinen virolainen operetti – Adalbert Wirkhausin ”Juhannusyö”, 1928 ensimmäinen virolainen ooppera – Evald Aavin ”Viikingit” ja 1944 ensimmäinen virolainen baletti – Eduard Tubinin ”Kratt”. Vuonna 1912 teatterin yhteyteen perustetiin Estonian musiikkiosasto (EMO), joka alkoi järjestää konsertteja ja EMO:n sekakuoro, josta tuli kuoronjohtaja August Topmanin johdolla hyvä oratoriokuoro. Vuonna 1922 teatterissa järjestettiin ensimmäinen kokoillan balettiesitys, Léo Delibes’n ”Coppélia” ja vuonna 1926 koreografi Rahel Olbrei perusti teatterin yhteyteen pysyvän balettiryhmän. Säännöllisemmin balettia alettiin esittää 1930-luvulla. Vuonna 2010 ryhmä nimettiin virallisesti Viron Kansallisbaletiksi.

Kansallisooppera Estonian luova johtaja ja pääkapellimestari on kaudesta 2019/20 alkaen Arvo Volmer, Viron kansallisbaletin taiteellinen johtaja on kaudesta 2019/20 alkaen Linnar Looris.

**Estonian rakennus**

Vuonna 1913 valmistunut suomalaisarkkitehtien Armas Lindgrenin ja Wivi Lönnin suunnittelema jugendklassinen Eesti Teater Estonian rakennus oli suurin tuonaikaisessa Tallinnassa. Kaksisiipisen rakennuksen yhteen siipeen suunniteltiin teatteri- ja toiseen konserttisali. Näin on edelleen. Teatteri- ja konserttitalo avattiin juhlamenoin 24. elokuuta 1913. Veistäjä August Weizenberg lahjoitti sen kunniaksi teatterille kaksi kauneinta marmoripatsastaan – ”Koitin” ja ”Hämarikin” (Aamurusko ja Iltahämärä), jotka koristivat joskus teatteritalon Punaista salia. Vuoden kuluttua teatterirakennuksessa oli jo sotilassairaala, kun ensimmäinen maailmansota oli käynnissä. Konserttisalin parvekkeenpuoleiseen osaan sijoitettiin ortodoksikirkko. Koska teatterisalia ei kuitenkaan valloitettu, jatkoivat näyttelijät esityksiä omin kustannuksin.

Estonian konserttisalissa kokoontui 23. huhtikuuta 1919 Viron parlamentti – Eesti Vabariigi Asutav Kogu. Teatterin ja koko valtion historiassa alkoi uusi aikakausi, tehtiin useita muutoksia. Marraskuussa 1927 löysi Estonian rakennuksesta kotinsa myös Raadio Ringhääling, joka välitti sieltä lähetyksiä peräti kahdeksantoista vuoden ajan.

Estonian rakennus tuhoutui pommi-iskussa Tallinnaan 9.3.1944. Teatteri- ja konserttitalo kunnostettiin 1940-luvun jälkipuoliskolla arkkitehtien Alar Kotlin ja Edgar Johan Kuusikin piirustuksien mukaisesti. Kotlin suunnitelma oli saanut inspiraatiota 1930-luvun uusklassisesta arkkitehtuurista tai aikakauden vaatimuksiin vastaavasta stalinistisesta klassismityylistä. Arkkitehti pyri säilyttämään rakennuksen Estonia puiestee -kadun puoleisen julkisivun ulkonäön, muut julkisivut muuttuivat täysin.

Konserttisali avasi taas ovensa vuonna 1946, lokakuussa 1947 myös teatterisali. Rakennus viimeisteltiin vuonna 1951, tosin kahden salin väliin jäävä matalampi osa kunnostettiin talvipuutarhana vasta vuonna 1991. Vaikka rakennus kuuluu nykyään edelleen Estonia-teatterille, toimii siellä kolme itsenäistä instituutiota – yhdessä siivessä Kansallisooppera Estonia ja toisessa Eesti Kontsert ja Viron valtiollinen sinfoniaorkesteri.

Syksyllä 2003 teatteriin valmistui monitoiminen kamarisali, syksyllä 2004 saatiin teatterisaliin nykyaikaa vastaavat lavarakenteet, teatterin 100-vuotispäiväksi vuonna 2006 kunnostettiin pääsali ja yleisön kävelytilat, valmistuivat myös uudet kahvilat ja baarit.

**Esitykset**

Kansallisooppera Estonian kausi alkaa elokuussa ja päättyy kesäkuun puolivälissä. Teatterin ohjelmistoon kuuluu noin 30 lavastusta eri lajeista. Näyttämöllä on ooppera-, baletti-, operetti- ja musikaaliparhaimmisto Verdistä Wagneriin, Tšaikovskista Prokofjeviin ja Straussista Kálmániin, samoin monet modernit lavateokset sekä maailman huippukoreografien työt. Tärkeä paikka ohjelmistossa on virolaisilla alkuperäis- ja lastenesityksillä. Tavanomaisten esitysten lisäksi esitetään myös konsertteja. Viron tasavallan itsenäisyyspäivän juhlat sekä uudenvuoden tanssiaiset ovat luonnollinen osa teatterikautta.

Jokaisena kautena seurataan näyttämöltä yhteensä noin 350 esitystä ja konserttia. Oopperatalossa vierailee vuosittain noin 200 000 musiikin ystävää. Kansallisoopperassa työskentelee 403 henkilöä, heidän joukossaan 82 orkesterimuusikkoa, 41 kuorolaulajaa, 18 laulusolistia ja 59 balettitanssijaa. Muut työntekijät auttavat esitysten toteuttamisessa ja tekevät kaikkensa, jotta laulajat ja tanssijat lavalla sekä yleisö salissa olisivat tyytyväisiä.

Kotisivu: <https://opera.ee/en/>

Instagram [www.instagram.com/estoniannationalopera/](http://www.instagram.com/estoniannationalopera/)

Facebook: [www.facebook.com/Rahvusooper/](http://www.facebook.com/Rahvusooper/)

Youtube: [www.youtube.com/user/Rahvusooper](http://www.youtube.com/user/Rahvusooper)